„REMONDIS” MEGYEI ELŐKÉSZÍTŐ ÉS MINI
KOSÁRLABDA BAJNOKSÁG VERSENYKIÍRÁSA

2009/2010. ÉVRE
1. A bajnokság célja:
Megismertetni és megszerettetni a kosárlabda sportágat a megye legfiatalabb korú általános iskolai tanulóival, számukra folyamatos versenylehetőség biztosítása.
2. Korcsoport:
Előkészítő:
1999. január 1. – 2000. december 31. között születettek 
Mini:
2001. január 1.-én és később születettek.
3. A bajnokság rendezője:
JNKSZ Megyei Kosárlabda Szövetség.
5000, Szolnok, Kossuth L. út 2.
www.jnksz-basketball.hu,
jnksz.kosar@gmail.com
4. A bajnokság kiemelt főtámogatója:
REMONDIS Kétpó Kft.

5. A bajnokság gyakorlati lebonyolítója:

Verseny- és Nyilvántartási Bizottság
Elnök:
Szabó László
30/299-28-20,
jnksz.kosar@gmail.com
Tagok: Tóth Viktor (mérkőzés időpont egyeztetés)
30/319-53-50, 30/492-32-46
tracktor@freemail.hu

Hegedűs Mária (vers.eng. kiadás, át- és leigazolás)
30/399-10-37
kosarhege@freemail.hu
6. A bajnokság rendszere:
a) A nevező sportszervezetek és egyéb sportszerveződések csapatai részére őszi-tavaszi rendszerben, területi elvek szerinti csoportbeosztással kerül lebonyolításra. A nevezettek számától függően vagy a csapatok többségének igénye szerint más rendszer is lehetséges.

b) Az alapszakasz: kezdési ideje: 2009. szeptember 28. (40. hét), a találkozókat legkésőbb 2010. február 28.-ig le kell játszani!

c) Középszakasz (keresztjátékok): a mérkőzéseket legkésőbb 2010. március 01. és május 02. között kell lejátszani!

d) A helyosztó és döntő mérkőzéseit 2010. május 03. és június 06. között bonyolítjuk le.

e) A döntő megrendezésére pályázni lehet.

f) A mérkőzések időpontjainak egyeztetésére a ligaértekezleteken kerül sor a JNSZ Megyei Kosárlabda Szövetségben (Szolnok, Kossuth L. u. 2.).


Időpontok:





2009. szeptember 16. 15,00





2010. március 08. 16,00

7. A bajnokság résztvevői: 
Azon sportszervezetek és egyéb sportszerveződések leány és fiú, ill. vegyes csapatai, akik nevezésüket legkésőbb a szeptemberi ligaértekezletig írásban benyújtják a bajnokság rendezőjéhez.
Sportszervezetek: bírósági bejegyzéssel rendelkező egyesület, klub, DSE.

Egyéb sportszerveződés: bírósági bejegyzéssel nem rendelkező DSK, ISK, baráti társaság, egyéb.
8. Az indulás feltételei:
a) A nevező sportszervezet és egyéb sportszerveződés teljes körűen meghatalmazott képviselőjének részvétele a ligaértekezleten.
b) A hivatalos bírósági bejegyzéssel rendelkező sportszervezetnek a bejegyzés másolatát a ligaértekezleten le kell adnia.
c) A nevező csapatnak összesítő névsorral kell rendelkeznie, ezeken kell szerepelnie a sport- vagy iskolaorvosi engedélynek.
d) Azon sportszervezetek, melyeknek az elmúlt bajnoki évről tartozásuk áll fenn a Megyei Kosárlabda Szövetséggel szemben, a 2009/2010. évi bajnokságban nem indulhatnak!

e) A nevező sportszervezet és egyéb sportszerveződés a Nevezési lap aláírásával elfogadja és vállalja a Versenykiírásban foglaltakat, egyben kötelezettséget vállal a bajnokság meghatározott rendszerében a mérkőzések teljes körű lejátszására.
9. Nevezés:
a) A nevezés díjtalan.
b) Nevezni a Nevezési lapon lehet - elérhető és letölthető a Megyei Szövetség honlapján (www.jnksz-basketball.hu) a „Versenykiírások, határozatok” menüpont alatt – a szeptemberi ligaértekezletig.  Kérjük az adatok teljes körű és pontos kitöltését! 
c) A határidő után nevezni szándékozó sportszervezetek indulása a korábban benevezett csapatok 2/3-ának írásos beleegyező nyilatkozata esetén fogadható el. Az ezzel kapcsolatos ügyben a Megyei KSZ Verseny- és Nyilvántartási Bizottsága jár el. Ebben az esetben az utólag besorolt csapatnak valamennyi résztvevővel le kell játszani az alapszakaszbeli mérkőzéseket.

d) A sportszervezetek és egyéb sportszerveződések a Nevezési Lap benyújtásával elfogadják a JNSZ Megyei KSZ Versenykiírás rendelkezéseit és a ligaértekezleten meghatározott versenyrendszert, azokat magukra nézve kötelezőnek tekintik.

10. Korosztályos szabályok:

a) A mérkőzéseket lehetőség szerint mini palánkra kell játszani. A palánk az alapvonaltól 1,80 m-re helyezkedik el úgy, hogy a gyűrű felső síkja 2,60 m-re van a talaj felett.
A döntő mérkőzésein kötelező a mini palánk használata.

b) Büntetővonal a palánk síkjától 4,00 m.

c) A játékot 5-ös méretű labdával kell játszani.
(A JNSZ Megyei KSZ hivatalos labdaszállítója a MOLTEN)
d) Játékidő: 4x10 perc futóórával (időkérésnél, cserénél és büntetődobásnál az óra áll), de az edzők közös megállapodása alapján lehet 4x8 perc állóórával is.
e) A csapat max. 12 főből áll. 
f) Cserelehetőségek:

1) minden negyedben hat játékos szerepelhet 

2) a játékosok a negyedben szabadon cserélhetők 

3) az első negyedben pályára lépett játékosok (5 vagy 6 fő) a második negyedben nem szerepelhetnek 

4) ha az első negyedben nem történt csere, az a második negyedre nem vihető át 

5) a harmadik negyedben tetszőleges 5 (vagy 6) játékos játszhat 

6) a negyedik negyedben nem szerepelhetnek azok a játékosok, akik a harmadikban a pályára léptek 

7) ha egy csapat 10 játékossal szerepel a mérkőzésen, akkor a negyedekben nincs lehetősége a cserére még sérülés vagy kipontozódás esetén sem. 

8) ha egy csapat 11 játékossal szerepel a mérkőzésen, a félidőknek csak egy-egy negyedében van cserelehetősége. 

9) ha olyan negyedben történik sérülés vagy kipontozódás, amelyben a csapatnak nincs cserelehetősége, a negyedet kevesebb játékossal kell befejeznie. 

10) ha olyan negyedben történik sérülés vagy kipontozódás, amelyben a csapatnak nincs cserelehetősége, a negyedet kevesebb játékossal kell befejeznie. 

11) cserélni lehet minden kosár után 

12) a büntetődobást végrehajtó játékost a sikeres dobás után lehet cserélni 

g) Hiányos létszámú csapatok:

Ha az egyik - vagy mindkét - csapat a minimális tíz főnél kevesebb játékossal jelenik meg, a mérkőzést le kell játszani. Ebben az esetben a két csapat edzője megállapodhat a következőkben:
1) 9 játékos esetén az egyik negyedben 5, a másikban 4 játékos szerepelhet
2) 8 játékos esetén 4 - 4 játékos szerepelhet negyedenként
3) 7 vagy annál kevesebb játékos esetén a mérkőzést le kell játszani, de a hivatalos végeredmény 20:0 a vétlen csapat javára, dobott pontjaik a hivatalos játékos dobólistán szerepelnek, a vétkes csapat pontjai nem. A győztes csapat megkapja a 2 (kettő) bajnoki pontot, a vesztes együttes nem kap pontot.
4) Ha mindkét csapat 7 vagy kevesebb játékossal áll ki, a mérkőzést le kell játszani, de a hivatalos végeredmény 0:0. Egyik csapat dobott pontjai sem szerepelnek a hivatalos dobólistán. Egyik csapat sem kap bajnoki pontot.
h) A bajnokságban 3 pontos kosár nincs!
i) A mérkőzéseken nem kell támadó időt mérni.

j) A mérkőzéseken a 3 és 5 másodperces szabályok érvényben vannak, viszont a 8 másodperces szabály nem.
k) A játékvezetőknek kezelniük kell a labdát minden bedobásnál, kivéve kosár után.
l) A visszajátszás szabály érvényben van.
m) Csapathiba nincs, viszont a mérkőzés utolsó két percében minden elkövetett személyi hiba után két büntetődobást kell végrehajtani. Kivétel: a labdát birtokló támadójátékos által elkövetett személyi hiba.
Az „Utolsó két perc” jelzése a jegyzőasztalnál felállított piros zászlóval történik.

Az "Utolsó két perc" szabály érvényes a hosszabbítás(ok) utolsó két percére is.
n) Minden negyedben és hosszabbítás(ok)ban csapatonként egy holtidő kérhető. 
o) Az időkérést minden olyan esetben meg kell adni, amikor a labda holttá válik, valamint az érvényes kosár (gól) után is, függetlenül attól, hogy az eset után melyik csapat fogja birtokolni a labdát.
p) Félidőben a csapatok játékosai büntetődobásokat hajtanak végre egyenlő létszámban (max. 12-12 fő). Ha egy játékos még az első félidőben kipontozódik, a félidei büntetődobást végrehajthatja. 
q) A mérkőzés végződhet döntetlen eredménnyel. A mérkőzést az a csapat nyeri, amelyik a félidőben több büntetődobást értékesített. Ha így sem lehet eldönteni a mérkőzést, 5 perces hosszabbítás vagy hosszabbítások szükségesek mindaddig, amíg nincs győztes.

r) Ha a kosárra dobó játékos ellen hibát követnek el, és a dobás sikertelen volt, akkor a kosárra dobó játékos két büntetődobást dobhat. Ha a kosárra dobás sikeres volt, akkor nincs büntetődobás, a játék az ellenfél alapvonali bedobásával folytatódik.
s) Az edző ellen ítélt technikai hibát a csapatkapitánynak kell bejegyezni. Büntetése kettő büntetődobás és labdabirtoklás.
t) Amennyiben a csapatkapitány ezt megelőzően már kipontozódott, úgy „hatodik” hibakent kell bejegyezni.
u) A védekezésre vonatkozó szabályok:
1) A mérkőzések teljes ideje alatt az emberfogásos védekezés kötelező!
2) Tilos a területvédekezés bármilyen formája!
3) Tudatos területvédekezésnél a gyereket elsősorban figyelmeztetni kell, majd a hibát vétő játékost (játékosokat) technikai hibával sújtani. További esetekben pedig kiállítani.
4) Besegítő védekezés lehetséges. A besegítő védőnek a saját védőjéről (védőtávolságból) kell indulnia, a labdás támadó megállítása után vagy vissza kell térnie a saját támadója mellé, vagy a védőknek támadót kell cserélniük az adott támadás idejére.
5) Annak megítélése, hogy egy csapat tagjai tudatosan alkalmazzák a területvédekezést, vagy csak kezdő mivoltukból fakadó hiányosságaik miatt nem játszanak emberfogásos védekezést, a vezető játékvezető, valamint a Verseny Bizottság esetlegesen jelen lévő tagjának feladata!
11. A csapatok helyezése
A csoportokban a csapatok helyezési sorrendjét a győzelmeik és vereségeik alapján elért pontszámaikkal kell meghatározni.
Holtversenyek eldöntése a csoportokban ld. Nemzetközi Kosárlabda Játékszabályok 2008.

12. Díjazás
Valamennyi résztvevő csapat oklevelet, az első három helyezett érmet és serleget kap, továbbá díjazásban részesül a legeredményesebb dobójátékos.
13. A bajnokság lebonyolításával kapcsolatos előírások:
a) A sportszervezetek és egyéb sportszerveződések kizárólag összesítő névsorral szerepelhetnek. A listának tartalmaznia kell a játékosok neveit, diákigazolványuk számát, születési időpontjaikat (év, hó, nap), sport- vagy iskolaorvosi engedélyt és a sportszervezet képviselőjének aláírását. 

Ha a bajnokság megkezdését követően új játékos csatlakozik a csapathoz, de az összesítő névsor már elkészült, úgy a névsorhoz pótlap csatolható, melynek ugyanúgy rendelkeznie kell a tartalmi követelményekkel..

b) Az összesítő névsoron akkor fogadható el az iskolaorvosi engedély, ha a nevező csapat az adott oktatási intézmény tanulóiból áll. Minden más esetben sportorvosi engedély szükséges.
c) Minden bajnoki találkozó előtt a jegyzőkönyvbe beírt játékosokról az összesítő névsort be kell mutatni a játékvezetőknek. Az a játékos, aki nem szerepel az összesítő névsoron, ill. nincs érvényes sport- vagy iskolaorvosi igazolása, nem játszhat a mérkőzésen.

d) Ha egy csapatnak nincs jelen, vagy nem érvényes az összesítő névsora, ennek tényét a játékvezetőknek a jegyzőkönyv hátoldalára rá kell vezetniük. Az összesítő névsor a 13. pont a) bekezdésében definiáltak bármelyikének hiányában érvénytelen. Az a csapat, amely nem tudta bemutatni vagy érvénytelen volt az összesítő névsora, az együttes soron következő mérkőzéséig, torna rendszerű lebonyolítás esetén a következő tornáig, köteles azt - az esetleges hiányosságokat pótolva - a Megyei Szövetség Verseny- és Nyilvántartási Bizottsága elnökének bemutatni. Amennyiben az érdekelt sportszervezet vagy sportszerveződés a hiányosságokat nem pótolja a fent említett határidőig, győzelem esetén 1 (egy), vereség esetén 0 (nulla) pontot kap az érintett mérkőzésért.

Második esetben automatikusan életbe lép a fenti szankció.

Harmadik esetben az érintett csapat kizárásra kerül és köteles visszafizetni a Megyei Szövetségnek a csapatra fordított játékvezetői költség 100%-át.

e) Ha a teljes csapat nem rendelkezik érvényes sport- vagy iskolaorvosi engedéllyel, lejátszható a mérkőzés, amennyiben az érdekelt együttes edzője vagy testnevelője írásban nyilatkozik a jegyzőkönyv hátoldalán arról, büntetőjogi felelősséget vállal, ha a találkozón sérülés vagy egyéb baleset történik, minden felelősség őt terheli. 
Az érintett csapat az együttes soron következő mérkőzéséig, torna rendszerű lebonyolítás esetén a következő tornáig, köteles az érvényes sport- vagy iskolaorvosi engedélyeket a Megyei Szövetség Verseny- és Nyilvántartási Bizottsága elnökének bemutatni. Amennyiben az érdekelt sportszervezet vagy sportszerveződés a bemutatást nem teljesíti a fent említett határidőig, győzelem esetén 1 (egy), vereség esetén 0 (nulla) pontot kap az érintett mérkőzésért.

Második esetben automatikusan életbe lép a fenti szankció.

Harmadik esetben az érintett csapat kizárásra kerül és köteles visszafizetni a Megyei Szövetségnek a csapatra fordított játékvezetői költség 100%-át.

f) Sport- vagy iskolaorvosi engedély minden játékos számára kötelező, e nélkül nem léphet pályára! Érvényességi ideje: 18 év alatt 6 hónap.
Az összesítő névsorral induló sportszervezeteknél és egyéb sportszerveződéseknél az érvényességi határokra különösen figyelni kell!
g) Az alapszakasz mérkőzéseit egy, a középszakasz, a helyosztó és döntő találkozóit két játékvezető vezeti.
h) A mérkőzések játékvezetői és a játékvezetők utazási költségtérítését a JNSZ Megyei Kosárlabda Szövetség fizeti!
i) A mérkőzés technikai feltételeinek biztosításáért (jegyzőkönyv, mérkőzés óra, nyíl, piros zászló, síp) a pályaválasztó sportszervezet vagy egyéb sportszerveződés felelős! A jegyzőkönyvet a vendégcsapat képviselője köteles vezetni, az órák kezelése a vendéglátó csapat feladata.
j) A kimondottan erre a versenysorozatra készült jegyzőkönyveket a csapatok részére a JNSZ Megyei Kosárlabda Szövetség térítésmentesen biztosítja. A jegyzőkönyvet más eseményekre felhasználni nem lehet!
A jegyzőkönyv a JNSZ Megyei Sportszövetségek Szövetségének irodájában szerezhető be. (Szolnok, Kossuth L. u. 2.)
k) A csapatok a kiemelt főtámogató jóvoltából egységes mezeket kaptak, ill. az új belépők kapnak, melyek a sportszervezet vagy egyéb sportszerveződés tulajdonát képezik. A kiemelt főtámogató és a JNSZ Megyei Kosárlabda Szövetség megállapodása értelmében a bajnoki mérkőzéseken a kiosztott mezek egységes használata kötelező! 
l) Amennyiben valamelyik csapat saját hibájából – kizárás esetén is - nem játssza le a ligaértekezleten elfogadott versenyrendszerben előírt és vállalt mérkőzésszámát, az addig  lejátszott mérkőzései teljes játékvezetői díjainak összegét egyben köteles a Megyei Kosárlabda Szövetségnek visszafizetni a Verseny-és Nyilvántartási Bizottságának határozata alapján a Jász-Nagykun-Szolnok Megyei Sportszövetségek Szövetsége 69800133-10002168 sz. számlájára.

14. Mérkőzés időpont módosítás:

a) A bajnokság előtti ligaértekezleten a sportszervezetek és egyéb sportszerveződések képviselőinek meg kell jelenniük! Amennyiben mégsem jelenne meg valamelyik sportszervezet vagy egyéb sportszerveződés képviselője - tehát nincs időpont egyeztetésre lehetőség -, úgy a sorsolás szerint elől álló, a hazai mérkőzések rendezőjének jogában áll meghatározni a találkozó időpontját!
b) A ligaértekezleten vagy később lekötött mérkőzés időpontjának megváltoztatását a sportszervezetek és egyéb sportszerveződések kötelesek a Verseny- és Nyilvántartási Bizottságnak a Megyei Szövetség által kiadott „Időpont módosítás bejelentése” lapon, (elérhető és letölthető a Megyei Szövetség honlapján a „Versenykiírások, határozatok” menüpont alatt) közös megegyezéssel írásban bejelenteni vagy a Verseny- és Nyilvántartási Bizottság időpont egyeztetésért felelős tagját, Tóth Viktort, értesíteni. Elérhetőségei: Tel.:30/319-5350 vagy 30/492-3246 és e-mail: tracktor@freemail.hu

15. Óvás és fellebbezés:
a) Az óvási szándékot a mérkőzés végén be kell jelenteni a játékvezetőknek vagy a jelen lévő ellenőrnek és az óvás okát rögzíteni kell a jegyzőkönyv hátoldalán. A csapatkapitánynak a jegyzőkönyvet alá kell írnia a jegyzőkönyv hátoldalán. Aláírás nélkül a Verseny-és Nyilvántartási Bizottság az óvással nem foglalkozhat. 
Óvni a mérkőzéstől számított 8 naptári napon belül lehet írásban a Megyei KSZ Verseny- és Nyilvántartási Bizottságánál az óvás okának feltüntetésével.

Óvási díj: 8.000.-, melyet a Jász-Nagykun-Szolnok Megyei Sportszövetségek Szövetsége 69800133-10002168 sz. számlájára átutalással kell rendezni.
A befizetés igazolását az óváshoz csatolni kell. A befizetés elmulasztása, vagy az előírt feltételek valamelyikének hiánya esetén az óvást el kell utasítani.

b) Az óvás ügyében első fokon hozott határozat ellen a döntés kézhezvételétől számított 8 naptári napon belül írásban lehet fellebbezni a JNSZ Megyei Kosárlabda Szövetség Elnökségéhez. A fellebbezés díja: 9.000.- Ft, melyet a Jász-Nagykun-Szolnok Megyei Sportszövetségek Szövetsége 69800133-10002168 sz. számlájára átutalással kell rendezni. A fellebbezés ügyében az Elnökség dönt véglegesen.

c) Az óvást és a fellebbezést mindenkor alá kell írnia a sportszervezet vagy az egyéb sportszerveződés elnökének, ill. képviselőjének, valamint el kell látni az egyesület bélyegzőjével.

d) Az óvást, illetve a fellebbezést megnyerő sportszervezet a teljes befizetett díjakat visszakapja.

16. Csapat kizárása
a) Amennyiben egy csapatnál kettő mérkőzésen vagy torna rendszerű lebonyolítás esetén kettő teljes fordulóban előfordul játékos jogosulatlan szerepeltetése, a vétkes csapatot a bajnokságból kizárjuk. Ebben az esetben óvni nem lehet, a kizárt csapatnak végső helyezése nincs!

b) A Verseny- és Nyilvántartási Bizottság azt a csapatot, amelyik bármilyen okból kifolyólag a második feladásos vereségét is elszenvedi, vagy torna rendszerű lebonyolítás esetén két teljes fordulóban feladásos vereséget szenved, kizárja a bajnokságból! Ebben az esetben óvni nem lehet, a kizárt csapatnak végső helyezése nincs!

c) Ha a kizárás az alapszakaszban történik és a kizárt csapat a mérkőzéseinek felét nem játszotta le, akkor az összes csoportmérkőzésének eredménye törlődik. Amennyiben a kizárt csapat a mérkőzéseinek legalább a felét lejátszotta, akkor minden mérkőzésének eredménye érvényes marad, a többi mérkőzéseit pedig feladással elveszíti.

d) Ha a kizárás a középszakasz vagy helyosztó szakaszban történik, a kizárt csapatnak minden addig lejátszott alapszakaszbeli mérkőzéseinek eredménye érvényes marad.
e) Ha a kizárás a döntő szakaszban történik, a kizárt csapatnak minden addig lejátszott középszakasz vagy helyosztó szakaszbeli mérkőzéseinek eredménye érvényes marad.
17. Tájékoztatás és eredményközlés
Minden csapatnak lehetősége van a bajnokság eredményeiről vagy egyéb adatokról tájékozódni a Megyei KSZ hivatalos honlapján (www.jnksz-basketball.hu), e-mailben (jnksz.kosar@gmail.com), vagy telefonon (30/299-28-20) a bajnokság lebonyolítójánál.

18. Egyéb:
Ezen Versenykiírásban nem szabályozott kérdésekben a JNSZ Megyei Kosárlabda Szövetség Verseny- és Nyilvántartási Bizottsága dönt az MKOSZ érvényben levő Verseny- ill. Fegyelmi Szabályzata alapján.

Szolnok, 2009. augusztus 18.

